
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ 
ΧΑΡΟΚΟΠΕΙΟ ΠΑΝΕΠΙΣΤΗΜΙΟ 

Αριθμ. 78328 _ 

Προκήρυξη μίας (1) θέσης Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.), κατηγορί¬ 
ας Π.Ε. με εισαγωγική βαθμίδα Δ' και αντικείμε¬ 
νο την υποβοήθηση του εργαστηριακού έργου 
του Τμήματος Πληροφορικής και Τηλεματικής 
της Σχολής Ψηφιακής Τεχνολογίας του Χαροκο- 
πείου Πανεπιστημίου. 

Η ΠΡΥΤΑΝΗΣ 

ΤΟΥ ΧΑΡΟΚΟΠΕΙΟΥ ΠΑΝΕΠΙΣΤΗΜΙΟΥ 

Έχοντας υπόψη: 

1. Την 4317/Ζ1/14-1-2016 διαπιστωτική πράξη της 
Αναπληρώτριας Υπουργού Παιδείας, Έρευνας και Θρη¬ 
σκευμάτων περί διορισμού της Μαρίας Νικολάίδη, Κα- 
θηγήτριας του Τμήματος Πληροφορικής και Τηλεματι¬ 
κής της Σχολής Ψηφιακής Τεχνολογίας, ως Πρύτανη του 
Χαροκοπείου Πανεπιστημίου, με πλήρη θητεία, από την 
έκδοση της ανωτέρω διαπιστωτικής πράξης. 

2. Τις διατάξεις του άρθρου 41 του ν. 4521/2018 (Α' 38). 

3. Τις διατάξεις του άρθρου 18 του ν. 4559/2018 
(ΑΊ 42). 

4. Τις διατάξεις της παρ. 2ιδ του άρθρου 21 και των 
παρ. 9 και 10του άρθρου 84 του ν. 4485/2017 (Α' 114). 

5. Τις διατάξεις του άρθρου 27 του ν. 4386/2016 (Α'83) 
και της αριθμ. 126603/Ζ2/29-7-2016 εφαρμοστικής εγκυ¬ 
κλίου (ΑΔΑ: Ω73Λ4653ΠΣ-Ψ6Θ). 

6. Τις διατάξεις του άρθρου 28 του ν. 4305/2014 (Α'237), 
όπως ισχύουν. 

7. Τις διατάξεις του άρθρου 29 του ν. 4009/2011 (Α Ί 95), 
όπως ισχύουν. 

8. Τ ις διατάξειςτου ν. 3861/2010 (Α' 112) όπως ισχύουν. 

9. Τις διατάξεις των άρθρων 2 και 4 έως 10 του ν. 3528/ 
2007 (Α' 26), όπως ισχύουν. 

10. Τις διατάξεις της παρ. 2 του άρθρου 5 του ν. 3469/ 
2006 (Α' 131), όπως ισχύουν. 

11. Τα π.δ. 125/2006 (Α' 137) και 77/2013 (Α' 119). 

12. Το π.δ 147/2009 (Α' 189). 

13. Το π.δ. 117/2002 (Α'99). 


14. Το π.δ. 134/1999 (Α' 132). 

15. Την αριθμ. ΔΙ ΠΑΑΔ/Φ.Κ./56/32568/22-10-2015 
(Β' 2307) «Κατανομή προσωπικού στο Υπουργείο Παιδεί¬ 
ας, Έρευνας και Θρησκευμάτων έτους 2015» όπως τρο¬ 
ποποιήθηκε με την ΔΙΠΑΑΔ/Φ.Κ./3/οικ.1972/25-1 -2016 
(Β'210) απόφαση του Υπουργείου Εσωτερικών και Διοι¬ 
κητικής Ανασυγκρότησης. 

16. Το αριθμ. 148404/Ζ2/14-9-2016 έγγραφο του 
Υπουργείου Παιδείας Έρευνας και Θρησκευμάτων «Δι¬ 
ορισμοί μελών Ε.Ε.Π., Ε.ΔΙ.Π. και Ε.Τ.Ε.Π.». 

17. Την αριθμ. 70734/6-12-2017 απόφαση της Συ¬ 
γκλήτου του Χαροκοπείου Πανεπιστημίου (αρ. συν. 317/ 
29-11 -2017) «Κανονιστική απόφαση για την προκήρυξη 
θέσεων, τη διαδικασία επιλογής και την περιοδική αξι¬ 
ολόγηση Ειδικού Εκπαιδευτικού Προσωπικού (Ε.Ε.Π.), 
Εργαστηριακού Διδακτικού Προσωπικού (Ε.ΔΙ.Π.) και 
ΕιδικούΤεχνικού Εργαστηριακού Προσωπικού (Ε.Τ.Ε.Π.) 
του Χαροκοπείου Πανεπιστημίου, σύμφωνα με την 
παρ. 10 του άρθρου 27 του ν. 4386/2016 (Α' 83)» (Φ.Ε.Κ. 
4374/13-12-2017, τ.Β'). 

18. Την αριθμ. 60083/29-2-2016 πράξη Πρύτανη του 
Χαροκοπείου Πανεπιστημίου (Φ.Ε.Κ. 251 /18-3-2016,τ.Γ') 
σύμφωνα με την οποία η Ουρανία Χατζή του Ιωάννη 
διορίστηκε σε κενή οργανική θέση Ειδικού Τεχνικού 
Εργαστηριακού Προσωπικού (Ε.Τ.Ε.Π.), κατηγορίας Π.Ε., 
στην εισαγωγική βαθμίδα Δ' και με πενταετή θητεία στο 
Τμήμα Πληροφορικής και Τηλεματικής της Σχολής Ψη¬ 
φιακής Τεχνολογίας του Χαροκοπείου Πανεπιστημίου 
(Φ.Ε.Κ. προκήρυξης 733/4-9-2009, τ.Γ'). 

19. Την αριθμ. 71538/18-1-2018 πράξη Πρύτανη του 
Χαροκοπείου Πανεπιστημίου (Φ.Ε.Κ. 107/18-2-2018, τ.Γ'), 
σύμφωνα με την οποία ανακλήθηκε η ανωτέρω πράξη 
διορισμού της Ουρανίας Χατζή του Ιωάννη λόγω πα¬ 
ρέλευσης της προθεσμίας ορκωμοσίας και ανάληψης 
καθηκόντων της. 

20. Την απόφαση της Συνέλευσης του Τμήματος Πλη¬ 
ροφορικής και Τηλεματικής (αρ. συν. 75/26-9-2018) της 
Σχολής Ψηφιακής Τεχνολογίας του Χαροκοπείου Πα¬ 
νεπιστημίου για την επαναπροκήρυξη μίας (1) θέσης 
ΕιδικούΤεχνικού Εργαστηριακού Προσωπικού (Ε.Τ.Ε.Π.), 
προκηρύσσει: 

Μία (1) θέση ΕιδικούΤεχνικού Εργαστηριακού Προσω¬ 
πικού (Ε.Τ.Ε.Π.), κατηγορίας Π.Ε. με εισαγωγική βαθμίδα 

Τεύχος Γ'329/12.03.2019 


Δ' και αντικείμενο την υποβοήθηση του εργαστηριακού 
έργουτουΤμήματος Πληροφορικής καιΤηλεματικήςτης 
Σχολής Ψηφιακής Τεχνολογίας του Χαροκοπείου Πανε¬ 
πιστημίου. 

Απαραίτητα τυπικά προσόντα για την πλήρωση της 
θέσης αυτής είναι τα εξής: 

ί. Κατοχή πτυχίου Πανεπιστημιακής ΕκπαίδευσηςΤμή- 
ματος Πληροφορικής ή Τμήματος Θετικών Επιστημών 
της ημεδαπής ή της αλλοδαπής. 

ίί. Καλή γνώση της αγγλικής γλώσσας. 

ίίί. Ειδίκευση στην υποστήριξη εργαστηριακών ασκή¬ 
σεων Πληροφορικής και Τηλεματικής με έμφαση στη 
Γεωπληροφορική, και τη διοικητική υποστήριξη εργα¬ 
στηρίων υπολογιστών. Η ειδίκευση αυτή θα αποδεικνύ- 
εται από επαγγελματική εμπειρία. 

Θα συνεκτιμηθούν: 

- Η κατοχή μεταπτυχιακού διπλώματος που σχετίζεται 
με τα προσόντα της θέσης. 

- Εμπειρία στην Υποστήριξη Εργαστηριακών Ασκήσε¬ 
ων Πληροφορικής και Τηλεματικής (Δίκτυα Η/Υ, Εφαρ¬ 
μογές Τηλεπληροφορικής, Γεωπληροφορικής). 

- Συμμετοχή σε αναπτυξιακά και ερευνητικά προγράμ¬ 
ματα, που έχουν σχέση με την Πληροφορική. 

- Συμμετοχή σε προγράμματα και δράσεις διοικητικής 
υποστήριξης της λειτουργίας εργαστηρίων Τμημάτων 
Πληροφορικής σε Πανεπιστημιακό περιβάλλον. 

- Εμπειρία στη Διοικητική Υποστήριξη Εργαστηρίων 
Πληροφορικής. 

Η διαπίστωση των προσόντων των περιπτώσεων (ίί) 
και (ίίί) θα γίνει με συνεκτίμηση της αξιολόγησης των 
σχετικών βεβαιώσεων και της παρουσίας των υποψη¬ 
φίων σε προφορική συνέντευξη που θα διεξαχθεί από 
την αρμόδια Εισηγητική Επιτροπή. 

Οι ενδιαφερόμενοι/ες καλούνται, μέσα σε αποκλειστι¬ 
κή προθεσμία τριάντα (30) ημερών από την ημέρα της 
τελευταίας δημοσίευσης της Προκήρυξης αυτής στον 
ημερήσιο τύπο, να υποβάλουν υποψηφιότητα με όλα 
τα παρακάτω νόμιμα δικαιολογητικά στη Γραμματεία 
του Τμήματος Πληροφορικής και Τηλεματικής Σχολής 
ΨηφιακήςΤεχνολογίαςτου Χαροκοπείου Πανεπιστημίου 
(Ομήρου 9, Ταύρος, Τ.Κ. 17778 Αθήνα): 

1. Αίτηση. 

2. Αντίγραφο δελτίου αστυνομικής ταυτότητας ή δι¬ 
αβατηρίου. 

3. Βιογραφικό σημείωμα. 

4. Αντίγραφα πτυχίων/τίτλων σπουδών. Αν τα πτυχία/ 
τίτλοι σπουδών έχουν χορηγηθεί από Α.Ε.Ι. εξωτερικού 
πρέπει να υποβληθούν και οι σχετικές βεβαιώσεις ισοτι¬ 
μίας από τον Δ.Ο.Α.Τ.Α.Π./ΔΙ.Κ.Α.Τ.Σ.Α. ή αντίγραφο της 
αίτησης για την αναγνώριση της ισοτιμίας, με υποχρέω¬ 
ση προσκόμισης της βεβαίωσης ισοτιμίας το αργότερο 
κατά τον χρόνο της κρίσης. Τα ξενόγλωσσα δικαιολογη- 
τικά πρέπει να συνοδεύονται από νόμιμες μεταφράσεις. 

5. Βεβαιώσεις επαγγελματικής εμπειρίας. 

6. Κάθε άλλο στοιχείο που μπορεί, κατά την κρίση των 
ενδιαφερομένων, να βοηθήσει στην επιλογή. 

7. Προκειμένου για άρρενες υποψηφίους, πρέπει να 
υποβληθεί υπεύθυνη δήλωση του ν. 1599/1986, περί 


εκπλήρωσης ή μη των στρατιωτικών τους υποχρεώσεων. 
Στην περίπτωση μη εκπλήρωσης, θα δεσμεύονται ότι θα 
έχουν εκπληρώσει τις στρατιωτικές τους υποχρεώσεις ή 
θα έχουν απαλλαγεί νόμιμα από αυτές πριν την έκδοση 
της Πρυτανικής πράξης διορισμού τους. Προκειμένου 
για πολίτες κρατών μελών της Ευρωπαϊκής Ένωσης, στη 
χώρα των οποίων η εκπλήρωση ή μη των στρατιωτικών 
υποχρεώσεων δεν αποτελεί κώλυμα διορισμού στο Δη¬ 
μόσιο Τομέα, πρέπει να υποβληθεί σχετική βεβαίωση 
από Αρχή της οικείας χώρας. 

8. Προκειμένου να αποδεικνύεται η πλήρης γνώση και 
άνετη χρήση της ελληνικής γλώσσας από πολίτες άλλων 
κρατών μελών της Ευρωπαϊκής Ένωσης, πρέπει να υπο¬ 
βληθεί πτυχίο ή μεταπτυχιακός τίτλος σπουδών Ελληνι¬ 
κού Α.Ε.Ι. ή απολυτήριο Ελληνικού Λυκείου ή εξατάξιου 
Γυμνασίου ή πιστοποιητικό ελληνομάθειας Γ1 επιπέδου 
από το Κέντρο Ελληνικής Γλώσσας. 

Συμπλήρωση των δικαιολογητικών της προκή¬ 
ρυξης μετά την κατάθεση και πρωτοκόλληση των 
αιτήσεων υποψηφιότητας, επιτρέπεται μόνο αν πρό¬ 
κειται για διευκρινιστικά στοιχεία που ζητήθηκαν συ¬ 
μπληρωματικά από την οικεία εισηγητική επιτροπή 
και αφορούν σε δικαιολογητικά που κατατέθηκαν 
εμπρόθεσμα. 

Μετά την ολοκλήρωση της διαδικασίας επιλογής, θα 
αναζητηθούν αυτεπαγγέλτως από την αρμόδια, για την 
έκδοση της τελικής πράξης διορισμού, υπηρεσία: 

- Αντίγραφο Ποινικού Μητρώου δικαστικής χρήσης. 

- Πιστοποιητικό στρατολογικής κατάστασης τύπου Α'. 

- Πιστοποιητικό ελληνικής ιθαγένειας. Προκειμένου για 
πολίτες άλλων κρατών μελών της Ευρωπαϊκής Ένωσης, 
υποβάλλεται από τον/την υποψήφιο/α που θα επιλεγεί 
πιστοποιητικό της αρμόδιας αρχής του κράτους, την 
ιθαγένεια του οποίου έχει. 

Ο/Η υποψήφιος/α που θα επιλεγεί οφείλει να κατα¬ 
θέσει γνωματεύσεις α) παθολόγου ή γενικού ιατρού και 
β) ψυχιάτρου, είτε του δημοσίου είτε ιδιωτών, κατόπιν 
παραπεμπτικού εγγράφου της υπηρεσίας που θα προβεί 
στην έκδοση της τελικής πράξης διορισμού. 

Για περισσότερες πληροφορίες μπορείτε να απευ¬ 
θύνεστε στην Αναπληρώτρια Προϊσταμένη της 
Γραμματείας του Τμήματος Πληροφορικής και Τηλε¬ 
ματικής της Σχολής Ψηφιακής Τεχνολογίας του Χα¬ 
ροκοπείου Πανεπιστημίου, Λορέτα Συγγέργκη, (τηλ. 
210-9549444, Γθχ 210 9549401, θ-ιύιβΜ: ίΐ5θς@Γιυ3·9Γ, 
ώρες 10:00- 13:00). 

Η δαπάνη θα καλυφθεί από πιστώσεις του ενιαίου φο¬ 
ρέα 1019-905 της ομάδας λογαριασμών 2120 και 2190 
του τακτικού προϋπολογισμού του Υπουργείου Παιδείας, 
Έρευνας και Θρησκευμάτων. 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Φεβρουάριου 2019 
Η Πρύτανης 
ΜΑΡΙΑ ΝΙΚΟΛΑΪΔΗ 




Τεύχος Γ' 329/12.03.2019 

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ 
ΘΕΣΣΑΛΟΝΙΚΗΣ 

Αριθμ. 19092 _ 

Ανάκληση της 5566 (ΦΕΚ 707/Γ721 -6-2018) προ¬ 
κήρυξης κενής θέσης καθηγητή του Τμήματος 
Φιλολογίας του Αριστοτελείου Πανεπιστημίου 
Θεσσαλονίκης στη βαθμίδα του καθηγητή πρώ¬ 
της βαθμίδας ή του αναπληρωτή καθηγητή ή του 
επίκουρου καθηγητή με γνωστικό αντικείμενο 
«Ελληνική Φιλολογία και Ψηφιακός Πολιτισμός». 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1) Τις διατάξεις: 

α) τηςπερ. ιδ’τηςπαρ. 2του άρθρου 21 καιτηςπαρ. 9 
του άρθρου 84 του ν. 4485/2017 (ΑΊ 14), 
β) των παρ. 10 και 13 του άρθρου τέταρτου του ν. 4405/ 
2016 (Α’ 129), 

γ) της παρ. 2 του άρθρου 16 του ν. 4009/2011, όπως 
αντικαταστάθηκε από την παρ. Ια του άρθρου 30 του 
ν. 4452/2017 (Α’ 17) και του άρθρου 19 του ν. 4009/2011 
(Α’ 195), όπως ισχύει, 

δ) της παρ. 22α του άρθρου 80 του ν. 4009/2011 
(ΑΊ 95), όπως ισχύει, 

ε) των άρθρων 23 και 25 του ν. 3549/2007 (Α' 69), 
στ) του π.δ. 134/1999 (Α' 132), 

ζ) των ερμηνευτικών εγκυκλίων αριθμ. Φ.122.1/350/ 
141732/Ζ2/9-12-2011 (ανακοινοποιημένη στο ορθό 
στις 20-12-2011) και Φ.122.1/58/22996/Β2/5-3-2012 
του Υπουργείου Παιδείας, Δια Βίου Μάθησης και Θρη¬ 
σκευμάτων και Φ.122.1/88/119483/Ζ2/20-7-2016 του 
Υπουργείου Παιδείας, Έρευνας και Θρησκευμάτων, 
η) της αριθμ. Φ.122.1/6/14241/Ζ2/31-1-2017 (225 Β') 
υπουργικής απόφασης με θέμα: 

«α) Διαδικασία συγκρότησης των εκλεκτορικών σω¬ 
μάτων των Α.Ε.Ι., ρύθμιση θεμάτων εκλογής και εξέλιξης 
καθηγητών και υπηρετούντων λεκτόρων, ανανέωσης και 
μονιμοποίησης των επί θητεία επίκουρων καθηγητών, 
ελέγχου νομιμότητας των διαδικασιών αυτών και άλλων 
θεμάτων σχετικά με την εφαρμογή των διατάξεων του 
άρθρου 19 του ν. 4009/2011 (Α' 195), όπως ισχύει, και 
του άρθρου 4 του ν. 4405/2016 (Α' 129). 

β) Ανάπτυξη και λειτουργία ηλεκτρονικού συστήμα¬ 
τος ολοκληρωμένης διαχείρισης διαδικασιών εκλογής 
και εξέλιξης καθηγητών και υπηρετούντων λεκτόρων, 
ανανέωσης και μονιμοποίησης των επί θητεία επίκουρων 
καθηγητών, καθώς και κατάρτισης και τήρησης μητρώων 
εσωτερικών και εξωτερικών μελών», 

2. τα έγγραφα του Υπουργείου Παιδείας Έρευνας 
και Θρησκευμάτων αριθμ. Φ.122.1/122/165025/Ζ2/ 
5-10-2016 και αριθμ. Φ.122.1/221541/27-12-2016, 

3. την απόφαση της αριθμ. 2946/31-8-2017 συνεδρίασης 
της Συγκλήτου του Αριστοτελείου Πανεπιστημίου Θεσ¬ 
σαλονίκης αναφορικά με την κατανομή θέσεων για την 
πρόσληψη διδακτικού προσωπικού (ΔΕΠ) για το έτος 2018, 


4. την εισήγηση της Συνέλευσης του Τμήματος Φιλο¬ 
λογίας (συνεδρίαση αριθμ. 419/25-10-2017), 

5. την από 16 Ιανουάριου 2019 απαντητική στο με 
αριθμ. 15610/2014 Ιανουάριου 2019 έγγραφο του Πρύ¬ 
τανη επιστολή του Προέδρου τουΤμήματος Φιλολογίας, 
με παρατηρήσεις σχετικά με την αναντιστοιχία ανάμεσα 
στοντίτλοτουπροκηρυχθέντοςγνωστικού αντικειμένου 
και την περιγραφή του στην προκήρυξη της θέσης, την 
πρόκληση σύγχυσης ως προς τα προσόντα που απαιτού¬ 
νται για την πλήρωση της θέσης και την έλλειψη προσδι¬ 
ορισμού κριτηρίων επιλογής των υποψηφίων, καθώς και 

6. τη γνωμοδότηση αρ. 2016/28-1 -2019 της Νομικής 
Επιτροπής του Αριστοτελείου Πανεπιστημίου Θεσσαλο¬ 
νίκης, αποφασίζει: 

την ανάκληση της αριθμ. 5566 (ΦΕΚ Γ’707/21 -6-2018) 
προκήρυξης (ανοικτή προκήρυξη) για την πλήρωση μίας 
(1) κενής θέσης καθηγητή τουΤμήματος Φιλολογίαςτου 
Αριστοτελείου Πανεπιστημίου Θεσσαλονίκης στη βαθμί¬ 
δα του καθηγητή πρώτης βαθμίδας ή του αναπληρωτή 
καθηγητή ή του επίκουρου καθηγητή με γνωστικό αντι¬ 
κείμενο «Ελληνική Φιλολογία και Ψηφιακός Πολιτισμός», 
για τους εξής λόγους: 

- Η προκήρυξη δεν τηρεί τις επιταγέςτου άρθρου 103 
παρ. 7 δεύτερο εδάφιο του Συντάγματος περί αυξημένης 
αντικειμενικότητας, διαφάνειας και αξιοκρατίας κατά την 
επιλογή προσωπικού για θέσεις το αντικείμενο των οποί¬ 
ων περιβάλλεται από ειδικές συνταγματικές εγγυήσεις, 
όπως αυτές των μελών ΔΕΠ. 

- Ειδικότερα: 

- Υφίσταται αναντιστοιχία ανάμεσα στον τίτλο του προ- 
κηρυχθέντος γνωστικού αντικειμένου «Ελληνική Φιλο¬ 
λογία και Ψηφιακός Πολιτισμός» και την περιγραφή του 
στην προκήρυξη της θέσης, με συνέπεια την πρόκληση 
σύγχυσης ως προς τα προσόντα που θα πρέπει να δια¬ 
θέτουν οι εν δυνάμει υποψήφιοι. Ενώ ο σκοπός για τον 
οποίον η Σύγκλητος αποφάσισε τη χορήγηση της θέσης 
στο Τμήμα Φιλολογίας ήταν η «ψηφιακή κάλυψη» του 
συνόλου της ελληνικής γραμματείας (αρχαίας, βυζαντι¬ 
νής, νέας) και όχι μόνον της νεοελληνικής γραμματείας, 
με την προκήρυξη δίνεται η εσφαλμένη εντύπωση ότι 
το γνωστικό αντικείμενο της θέσης αφορά μόνον τη Νε¬ 
οελληνική Φιλολογία, οπότε οι εν δυνάμει υποψήφιοι θα 
πρέπει να είναι αποκλειστικά νεοελληνιστές. Εμφανίζε¬ 
ται, έτσι, αντίφαση μεταξύ, αφενός, της κάλυψης πεδίων 
της αρχαίας γραμματείας και, αφετέρου, της συνάρτη¬ 
σής τους με το ερευνητικό και διδακτικό έργο του Τομέα 
Μεσαιωνικών και Νέων Ελληνικών, η οποία επιτείνει τη 
σύγχυση ως προς τα ακριβή προσόντα που πρέπει να 
διαθέτουν οι υποψήφιοι, με συνέπεια την αποθάρρυν- 
ση τυχόν ενδιαφερομένων με ειδίκευση στην αρχαία 
ελληνική γραμματεία. 

- Δεν προσδιορίζονται στην προκήρυξη συγκεκριμέ¬ 
να κριτήρια ούτε αναφέρονται ιδιαίτερα επιστημονικά 
προσόντα, εμπειρίες ή δεξιότητες βάσει των οποίων θα 
αξιολογηθούν οι υποψήφιοι, λαμβανομένων υπόψη της 
ιδιαιτερότητας και του καινοτόμου χαρακτήρα της προς 
πλήρωση θέσης, ιδίως της σύνδεσής της με τον ψηφιακό 

πολιτισμό και της εγκαινίασης με αυτήν μιας νέας επι¬ 
στημονικής περιοχής που ορίζεται από τη συνάντηση 
της Φιλολογίας με τις Ψηφιακές Ανθρωπιστικές Επιστή¬ 
μες. Τούτο έχει ως συνέπεια την πρόκληση σύγχυσης 
και αβεβαιότητας ως προς τα απαιτούμενα προσόντα, 
με αποτέλεσμα να καθίσταται δυσχερής η συγκριτική 
εκτίμηση των τυπικών και ουσιαστικών προσόντων των 
υποψηφίων. 


Από την πράξη αυτή δεν προκαλείται δαπάνη στον 
προϋπολογισμό. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Φεβρουάριου 2019 
Ο Πρύτανης 
ΠΕΡΙΚΛΗΣ ΜΗΤΚΑΣ 

